Pametni telefon

**Pametni telefon** () primarno označava vrhunski mobilni telefon, koji kombinira funkcije ličnog digitalnog asistenta (PDA) i mobilnog telefona. Današnji modeli također služe kao prenosni medijski plejeri i kamere, s ekranima na dodir visoke rezolucije, internetskim pretraživačima koji mogu pristupiti i ispravno prikazati standardne veb-stranice, a ne samo optimizirane za mobilne uređaje, zatim GPS-navigacijom, Wi-Fi-jem i mobilnim širokopojasnim pristupom. Izraz *pametni mobitel* obično se koristi da opiše telefone s više naprednih računarskih mogućnosti  nego današnji obični telefoni, iako razlika može biti nejasna i ne postoji službena definicija šta čini razliku među njima. Definicije se također mijenjaju s vremenom jer mnogi "obični" telefoni sad imaju mogućnosti koje su pametni mobiteli imali u prošlosti.

Japanska firma NTT DoCoMo 1999. godine izdala je prvi smarthphone. Pametni mobiteli su počeli biti popularni u kasnim 2000-tim. U 2012. godini je u upotrebi bilo jedna milijarda ovih mobitela. Neki od najpoznatijih proizvođača smarthphona su Samsung, Apple, Nokia, Huawei, Lenovo, Alcatel i LG.

## Displej
Jedna od glavnih karakteristika ovih mobitela jeste njihov displej. Uglavnom popuni većinu prednjeg dijela mobitela. Mobiteli koji imaju veći ekran 5,2 inča zovu se najčešće *phablets* (nešto između smarthphona i tableta).

Ekrani pametnih telefona su značajno napredovali u proteklih nekoliko godina. Većina modernih pametnih telefona koristi LCD i OLED ekrane osjetljive na dodir visoke rezolucije. Brzina osvježavanja ekrana pametnog telefona ide do 140Hz. Rezolucija ekrana se mjeri brojem piksela, što je više slika bolje i oštrije. Većina vrhunskih modela danas ima rezoluciju od najmanje 1080p (1920 x 1080 piksela) ili čak 4K (3840 x 2160). Osim same rezolucije, kvalitet slike ovisi i o vrsti panela, kontrastu, osjetljivosti na dodir i drugim tehničkim specifikacijama.

Pored standardnih LCD ekrana, neki proizvođači koriste OLED panele koji nude još bolji kontrast i dublju crnu boju. Zakrivljeni ekrani su također postali popularni, nudeći malo drugačije iskustvo gledanja i dodirnu površinu. Bez obzira koji tip ekrana odaberete, moderni pametni telefoni nude impresivne vizuelne mogućnosti i još uvijek se poboljšavaju iz godine u godinu. Visoka rezolucija, HDR, uvijek uključeni ekrani i druge funkcije čine ekrane još boljim.

## Softver

### Android

Android je mobilni operativni sistem napravljen od strane Googla. Jedan je od najpoznatijih operativnih sistema na svijetu. Prvi mobitel koji je imao ovaj operativni sistem je bio HTC Dream (*T-Mobile G1*) koji je izdan 20. oktobra 2008. godine. Android je također najprodavaniji OS u 2016. godini.

#### iOS
iOS (ranije iPhone OS) jest mobilni operativni sistem kojeg razvija Apple Inc. za iPhone, koji je predstavljen u januaru 2007. Apple je 2008. uveo App Store, koji služi za instalaciju korisnih aplikacija, igara itd. iPhone i iOS generalno su na drugom mjestu kad je riječ o prodaji mobitela s tim operativnim sistemom.

##### Windows 10 Mobile
Windows 10 Mobile (Windows Phone) je iz Microsofta. To je treći najveći instalirani operativni sistem iza Android i iOS operativnih sistema.

Izdan je 15. februara 2010. godine. U januaru 2015. godine je Microsoft izjavio da će biti zamijenjen od strane Windows 10 Mobile.

## Povezano
* iOS
* Android

## Vanjske veze
*